NOBLE ออกหุ้นกู้ 1.5 พันลบ. อายุ 3 ปี จอง 24-28 ก.ค.นี้
NOBLE ออกหุ้นกู้มูลค่า 1.5 พันลบ. อายุ 3 ปี ดบ. 4.60% ขายนักลงทุนทั่วไป-ผู้ลงทุนสถาบัน จองซื้อ 24 และ 27-28 ก.ค.58 ระดมทุนใช้ชำระคืนหุ้นกู้ที่ถึงกำหนดชำระ-รองรับการขยายธุรกิจของบริษัท และ/หรือใช้เป็นเงินทุนหมุนเวียน
20 ก.ค. 2558

บริษัท โนเบิล ดีเวลลอปเมนท์ จำกัด (มหาชน) หรือ NOBLE ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 1,500 ล้านบาท อายุ 3 ปี อัตราดอกเบี้ยคงที่ร้อยละ 4.60 ต่อปี โดยเสนอขายให้แก่ผู้ลงทุนทั่วไป และ/หรือผู้ลงทุนสถาบัน เปิดจองซื้อในระหว่างวันที่ 24 และ 27-28 ก.ค.58 โดยมีผู้จัดการการจัดจำหน่ายหุ้นกู้ ได้แก่ ธนาคารกรุงไทย ธนาคารธนชาต และ บล.เอเซีย พลัส
ทั้งนี้บริษัทมีวัตถุประสงค์ในการนำเงินที่ได้รับจากการออกและเสนอขายหุ้นกู้ในครั้งนี้เพื่อนำไปชำระคืนหนี้ และ/หรือ ใช้รองรับการขยายธุรกิจของบริษัท และ/หรือใช้เป็นเงินทุนหมุนเวียน
สำหรับอันดับความน่าเชื่อถือของหุ้นกู้ที่ระดับ “BBB-” แนวโน้ม “คงที่” โดยบริษัท ทริสเรทติ้ง จำกัด เมื่อวันที่ 30 มิ.ย. 58
 